Up-878/05
Natisni
Opravilna št.:
Up-878/05
Datum odločitve:
21. 12. 2005
ECLI:
ECLI:SI:USRS:2005:Up.878.05
Akt:
Ustavna pritožba A. A. zoper sodbo Višjega sodišča v Mariboru št. I Cpg 307/2004 z dne 5. 5. 2005 v zvezi s sodbo Okrožnega sodišča v Mariboru št. I Pg 298/2001 z dne 8. 4. 2003
Izrek:
Ustavna pritožba A. A. zoper sodbo Višjega sodišča v Mariboru št. I Cpg 307/2004 z dne 5. 5. 2005 v zvezi s sodbo Okrožnega sodišča v Mariboru št. I Pg 298/2001 z dne 8. 4. 2003 se zavrže.
Evidenčni stavek:
Ustavno sodišče je zavrglo ustavno pritožbo, vloženo po izteku 60 dnevnega roka za njeno vložitev. Ni utemeljeno stališče pritožnika, da rok za vložitev ustavne pritožbe med sodnimi počitnicami ne teče.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
7. 9. 2005
Vrsta odločitve:
sklep
Vrsta rešitve:
zavrženje
Dokument:
US25427
Dokument v PDF obliki:
Up-878-05.pdf
115 KB
Prenesite datoteko
Up-878/05-6
21. 12. 2005
SKLEP
Ustavno sodišče je v postopku za preizkus ustavne pritožbe A. A. s Ž. Ž., ki ga zastopa B. B., odvetnik v Z., na seji senata dne 29. novembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega sodišča v Mariboru št. I Cpg 307/2004 z dne 5. 5. 2005 v zvezi s sodbo Okrožnega sodišča v Mariboru št. I Pg 298/2001 z dne 8. 4. 2003 se zavrže.
Obrazložitev
1. Pritožnik je dne 7. 9. 2005 vložil ustavno pritožbo zoper sodno odločbo, navedeno v izreku.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Iz podatkov, ki jih je Ustavnemu sodišču poslalo Okrožno sodišče v Mariboru, izhaja, da je bila pritožnikovemu pooblaščencu sodba Višjega sodišča v Mariboru št. I Cpg 307/2004 z dne 5. 5. 2005 vročena dne 13. 6. 2005. Dne 14. 6. 2005 je začel teči 60 dnevni rok, ki se je iztekel dne 15. 8. 2005. Ustavna pritožba, vložena dne 7. 9. 2005, je torej prepozna. Pritožnikovo stališče, da je ustavna pritožba pravočasna, ker naj bi mu rok za njeno vložitev varovale sodne počitnice, ni utemeljeno. Po drugem odstavku 1. člena Zakona o sodiščih (Uradni list RS, št. 19/94 in nasl. – ZS) namreč določbe prvega dela tega zakona (kamor je umeščen tudi tretji odstavek 83. člena, po katerem v času sodnih počitnic procesni roki ne tečejo) veljajo za vsa sodišča v Republiki Sloveniji, razen za Ustavno sodišče. Glede na navedeno je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić